Mario Power Tennis

Το Mario Power Tennis, γνωστό στην Ιαπωνία ως Mario Tennis GC (マリオテニスGC Χέπμπορν: Mario Tenisu Jī Shī) είναι βιντεοπαιχνίδι αθλητισμού που αναπτύχθηκε από τη Camelot Software Planning και εκδόθηκε από τη Nintendo. Κυκλοφόρησε για το Nintendo GameCube στις 28 Οκτωβρίου 2004 στην Ιαπωνία, 8 Νοεμβρίου 2004 στην Αμερική και 25 Φεβρουαρίου 2005 στην Ευρώπη και Αυστραλία. Κυκλοφόρησε αργότερα το 2009 για το Nintendo Wii ως μέρος του New Play Control!, μια συλλογή παιχνιδιών GameCube με πρόσθετους χειρισμούς για το Nintendo Wii. Αποτελεί συνέχεια του Mario Tennis για το Nintendo 64 και το τέταρτο παιχνίδι της σειράς Mario Tennis. Το Mario Power Tennis δέχτηκε καλές κριτικές. Το GameRankings του έδωσε ένα σκορ 81.03% και το Metacritic ένα 80/100. Σε αντίθεση με την έκδοση GameCube, η έκδοση του Wii δέχτηκε μεικτές κριτικές, με πολλούς κριτικούς να βρίσκουν σφάλματα στους νέους χειρισμούς.

 Το Mario Power Tennis περιέχει χαρακτήρες, γήπεδα και σενάρια βασισμένα στη σειρά Mario. Η ποικιλία των γηπέδων περιλαμβάνει τρεις τύπους γηπέδου τένις, αλλά αποτελείται κυρίως από γήπεδα βασισμένα σε παιχνίδια της σειράς Mario. Αυτά διαθέτουν θεματικά στοιχεία που επηρεάζουν στο πώς ο αγώνας θα παίξει, όπως τα φαντάσματα στο γήπεδο "Luigi's Mansion", τα οποία εμποδίζουν την κίνηση όταν ο χαρακτήρας έρχεται σε φυσική επαφή μαζί τους. Αν και το κανονικό τένις είναι διαθέσιμο, μπορεί να παιχτούν παραλλαγές του αθλήματος που υιοθετούν διαφορετικούς κανόνες και μεθόδους της νίκης. Στο "Shot Ring" ο παίκτης κερδίζει πόντους χτυπώντας την μπάλα μέσα από δαχτυλίδια διαφόρων μεγεθών. Ο αριθμός των πόντων εξαρτάται από τη δυσκολία της βολής.Η κεντρική λειτουργία του παιχνιδιού είναι το "Tournament Mode" το οποίο περιλαμβάνει μια σειρά εκδηλώσεων με συσσωρευμένη δυσκολία. Αυτά τα γεγονότα πρέπει να ολοκληρωθούν με επιτυχία για να ξεκλειδωθούν περισσότεροι playable χαρακτήρες. Αυτή η λειτουργία μπορεί να ολοκληρωθεί είτε σε "διπλά" ή "μονά", και διαιρούνται σε απλά γήπεδα ή γήπεδα "Gimmick".Οι χαρακτήρες είναι συνολικά 18, με τον Wiggler να κάνει την πρώτη του εμφάνιση στη σειρά. Όλοι οι χαρακτήρες κατηγοριοποιούνται σε έξι ομάδες που αντανακλούν το στυλ παιχνιδιού τους: ολόγυρο, τεχνική, δύναμη, ταχύτητα, άμυνα και δυσκολία. Το Mario Power Tennis αναπτύχθηκε από τη Camelot Software Planning με μια ομάδα περίπου 30 ανθρώπων, με επικεφαλής τους αδερφούς Χιρογιούκι και Σούγκο Τακαχάσι. Παρουσιάστηκε για πρώτη φορά στο Famitsu, και αργότερα σε μια διάσκεψη στην E3 το 2004. Πριν τη κυκλοφορία, οι αδερφοί συζητούσαν για πολλαπλές διαδικασίες ανάπτυξης σε μια συνέντευξη με το Famitsu. Ο Σούγκο σημείωσε ότι το αρχικό θα ήταν πιο σοβαρό και περιείχε βαθύτερο gameplay, αλλά με λιγότερα τεχνάσματα. Υπήρξε επίσης μια προθυμία να μην ενημερωθούν τα γραφικά μόνο χωρίς διερεύνηση εξελίξεων στο gameplay, το οποίο δήλωσε ο Χιρογιούκι ότι θα ήταν "απαράδεκτο" για ένα παιχνίδι της σειράς Mario. Λόγω της επιτυχίας του προκατόχου του, οι αδελφοί αισθάνθηκαν πίεση για να κάνουν ένα παιχνίδι που ήταν πρωτότυπο και δεν θα φαινόταν πάρα πολύ παρόμοιο με τον προκάτοχό του σε πρώτη ματιά.Το Power Tennis αναπτύχθηκε ταυτόχρονα με το Mario Golf: Toadstool Tour. Η Camelot αρχικά δούλευε σε μια προηγούμενη έκδοση του Mario Tennis, αλλά ακύρωσε την εργασία και άρχισε να χρησιμοποιεί ιδέες με αυτό το παιχνίδι. Το Mario Power Tennis δέχτηκε κυρίως θετικές κριτικές στο GameCube, με έπαινο να έχει δοθεί στη ποικιλία του παιχνιδιού και τα minigames. Το GameSpy επαίνεσε την χρήση των χαρακτήρων και των κατηγοριών παικτών. Ωστόσο, τα γήπεδα Gimmick έχουν χαρακτηριστεί ως "αντιπερισπαστικά" και "ενοχλητικά", αν και αναγνώρισε ότι ορισμένα γήπεδα ήταν καλύτερα από άλλα. Επιπλέον, η Nintendo World Report πίστεψε ότι οι περισσότεροι παίκτες θα επανέλθουν στα τυπικά γήπεδα αφού "άδικα" νίκησαν τα φαντάσματα, χρώματα ή οποιαδήποτε άλλη παγίδα." Οι κριτικές για το gameplay ήταν πιο μεικτές. Η IGN σημείωσε ότι τα Σπέσιαλ παιχνίδια ποίκιλλαν στη ποιότητα μεταξύ διαφορετικών παιχνιδιών, σχολιάζοντας ότι "σίγουρα δεν βελτιώνουν ή σπάνε την εμπειρία." Τα Power Shots επίσης δέχτηκαν αμφίσημες αντιδράσεις, καθώς δε μπορούσαν να παραλειφθούν. Η έκδοση Wii δέχτηκε πιο μεικτές κριτικές, κυρίως για τα σφάλματα στους νέους χειρισμούς. Η IGN χαρακτήρισε τους χειρισμούς ως ανακριβείς, και ότι καταστρέφουν ένα καλό παιχνίδι. Η X-Play επίσης μίσησε τους χειρισμούς, και χαρακτήρισε την επιλογή επανακυκλοφορίας βιντεοπαιχνιδιών από GameCube σε Wii με πρόσθετους χειρισμούς ως τεμπέλικη. Η Eurogamer επίσης έδωσε κριτική στους χειρισμούς και τις λιγοστές βελτιώσεις, προτιμώντας το Wii Sports. Mario Power Tennis στο MobyGames Mario Power Tennis στο Super Mario Wiki